Mnr. Johan van Vuuren (58) van Randburg, ’n passasier in die vliegtuig, en mnr. Isaac Ximba, die bestuurder van ’n Mercedes-Benz Sprinter-bussie vol veiligheidswagte wat deur die vliegtuig getref is, het in die ongeluk gesterf.
Altesame 23 mense is beseer toe die vliegtuig met die neerstortslag die bussie getref het, waarna die bussie ’n vragmotor getref het en ’n Mercedes-Benz-sedanmotor in hulle vasgejaag het.
De Beer sê toe hy die toneel ná die ongeluk nader, het hy gesien hoe twee mans Simpson skop waar hy nog in die wrak lê. Nog twee het staan en skree.
De Beer beweer die mense het tussen die beseerdes gaan lê en toe die nooddienste op die toneel kom, het hulle volgens hom geskree van die pyn en gemaak of hulle beseer is.